สวัสดีค่ะ อายุ 27 ปีรอบเดือนปกติ แต่สีประจำเดือนเป็นสำน้ำตาล ไม่เคยเป็นมาก่อนเลิกทานยาคุมเมื่อเดือนกรกฎาคม แล้ว ส.ค. ก.ย. ก็มาปกติตรงรอบเดือนแต่เดือนนี้ก็มาตรงนะคะ แต่มีสีน้ำตาล มาน้อยมากก แทบไม่ต้องใส่ผ้าอนามัยไม่มีอาการปวดใดๆ ทั้งสิ้น แบบนี้คือเป็นอะไรหรือเปล่าคะ
สวัสดีค่ะ หากหยุดทานยาคุมกำเนิดในเดือน ก.ค. แล้วได้มีประจำเดือนมาแล้วในเดือน ส.ค. และ ก.ย. ก็แสดงว่ารังไข่ได้กลับมาทำงานเป็นปกติแล้วส่วนเดือน ต.ค. หากประจำเดือนมาตรงรอบดี แต่มีปริมาณที่น้อยมาก อาจเกิดจากสาเหตุ เช่น- อาจไม่ใช่ประจำเดือน แต่เป็นเลือดล้างหน้าเด็ก- เป็นประจำเดือนที่มีปริมาณน้อย จากการที่ร่างกายเกิดความเครียด มีการออกกำลังกายมากไป มีน้ำหนักลด มีภาวะโลหิตจางเกิดขึ้น มีภาวะไทรอยด์ฮอร์โมนผิดปกติ มีพังผืดในมดลูก เป็นต้นดังนั้น หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ ก็ให้สังเกตประจำเดือนในรอบต่อๆ ไปก่อนว่า ยังคงมีปริมาณที่น้อยมากอีกหรือไม่ หากยังคงมีน้อยมาก ก็ควรไปพบแพทย์เพื่อตรวจหาสาเหตุค่ะทั้งนี้ เมื่อปริมาณประจำเดือนมีน้อยมาก เลือดก็จะไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนาน เลือดก็จะกลายเป็นสีน้ำตาลได้ ไม่ได้ผิดปกติอะไรค่ะ